**PRIIMAMOS PARAIŠKOS 2019 METŲ PROJEKTŲ „NEĮGALIŲJŲ SOCIALINĖ INTEGRACIJA PER KŪNO KULTŪRĄ IR SPORTĄ“ FINANSAVIMUI**

Projekto tikslas ˗ organizuoti neįgaliųjų kūno kultūros ir sporto veiklą kaip neįgaliųjų socialinės integracijos priemonę.

Paraiškas gali teikti įregistruoti juridiniai asmenys, veikiantys Rokiškio rajono savivaldybės teritorijoje: neįgaliųjų mėgėjų organizacijos (klubai), neįgaliųjų nevyriausybinės organizacijos, vykdančios sporto veiklas neįgaliesiems, labdaros ir paramos fondai, religinės bendruomenės ar bendrijos.

Projektų „Neįgaliųjų socialinė integracija per kūno kultūrą ir sportą“ **paraiškas** 2019 metams **pateikti iki 2018 m. lapkričio 5 d.**

Iš Valstybės biudžeto lėšų šiems projektams įgyvendinti planuojama skirti 3497 EUR.

Rokiškio rajono savivaldybė iš savo biudžeto lėšų skirs ne mažiau 25 proc. nuo Valstybės biudžeto lėšų.

**Paraiškos priimamos** Rokiškio rajono savivaldybės administracijos Švietimo skyriuje, 807 kab. (tel. 31270).

Rengiant paraiškas vadovautis Neįgaliųjų socialinės integracijos per kūno kultūrą ir sportą projektų atrankos konkurso organizavimo 2019-2020 metais nuostatais, patvirtintais Lietuvos Respublikos socialinės apsaugos ir darbo ministro 2018 m. spalio 1 d. įsakymu Nr. A1-533.

Kontaktinis asmuo Jolita Geidanienė, tel. 31270. Darbo laikas 8.00 – 17.00 val.

Informaciją parengė Švietimo skyriaus vyriausioji specialistė Jolita Geidanienė